Kompetansemål+elenergi

Mål for opplæringen er at eleven skal kunne

 * redegjøre for energiproduksjons- og distribusjonssystemer i et elsikkerhetsperspektiv
 * planlegge, montere og dokumentere luft- og kabelinntak beregnet for boliger
 * planlegge, montere, sette i drift og dokumentere fordelingsanlegg beregnet for boliger og mindre industrianlegg basert på ulike spenningssystemer og installasjonsmetoder med tilhørende jordingssystemer
 * planlegge, montere, sette i drift og dokumentere systemer for belysning beregnet for boliger og mindre foretningsbygg
 * planlegge, montere, sette i drift og dokumentere systemer for åpne og skjulte elvarmeanlegg
 * planlegge, montere, sette i drift og dokumentere systemer for én- og trefasede effektuttak for boliger og mindre foretningsbygg
 * vurdere ulike elektriske enøktiltak i boliger og planlegge, montere og sette i drift ett av tiltakene
 * planlegge, montere, sette i drift og dokumentere elektriske systemer forsynt fra transformator tilkoblet ulike belastningstyper
 * planlegge, gjennomføre og dokumentere kontroll og vedlikehold av batteri- og akkumulatorsystemer
 * planlegge og gjennomføre enkle reparasjoner på elektrisk drevne verktøy og hvitevarer
 * bruke digitale verktøy for å produsere skjemaer og tegninger
 * gi brukere veiledning om elenergisystemene og utstyret
 * måle elektriske størrelser i elenergisystemene og utstyret og vurdere måleresultatene
 * feilsøke på elenergisystemene og utstyret etter koblings- og driftsfeil og loggføre feilsøkingsarbeidet
 * risikovurdere og sluttkontrollere det arbeidet som blir utført, og vurdere kvaliteten av eget arbeid
 * bruke faglig presist språk om elenergisystemer og utstyr tilpasset brukere, supportpersonell, kolleger og representanter fra andre fagområder
 * utføre arbeidet på elenergisystemer og utstyr fagmessig, nøyaktig og i overensstemmelse med gjeldende lover, forskrifter, normer og produsentenes tekniske dokumentasjon
 * utføre arbeidet med elenergisystemer og utstyr i overensstemmelse med gjeldende sikkerhetsforskrift
 * utføre arbeidet i overensstemmelse med rutiner for kvalitetssikring og internkontroll